Titane

Titane er en fransk film fra 2021, regissert av Julia Ducournau. Filmen mottok Gullpalmen under Filmfestivalen i Cannes, og ble den andre filmen regissert av en kvinne som har mottatt denne prisen.

Handlingsreferat 
Etter at en liten jente som heter Alexia blir alvorlig skadet på grunn av en bilulykke, plasseres en plate titan i hodet hennes. Når hun blir utskrevet fra sykehuset, begynner Alexia å unngå foreldrene sine, og kysser lidenskapelig bilen deres. Flere år senere er Alexia, nå voksen, fremdeles fryktelig tiltrukket av kjøretøy, og opptrer som en showgirl ved et motor-show. Håret på baksiden av hodet hennes skjuler et stort arr etter skaden hun fikk som barn. Senere myrder Alexia en tilhenger som brutalt forsøkte å forføre henne. Det blir også avslørt at Alexia faktsk er en seriemorder, som har myrdet en rekke menn og kvinner de siste par månedene.

Senere deltar Alexia i et orgie, ved en fest. Hun myrder kvinnen hun hadde sex med, og fortsetter med å drepe de andre gjestene - både menn og kvinner. Imidlertid klarer en kvinne å komme seg unna. Nå etterlyst for drap, forsøker Alexia å endre sitt eget utseende ved å barbere av alt håret og ødelegge sin egen nese. Hun går deretter til politiet, og utgir seg for å være Adrien - en ung gutt som hadde forsvunnet 10 år tidligere  i en alder av syv år. Adriens biologiske far, Vincent, anerkjenner Alexia som hans forvunnede sønn. Vincent, sjef ved en brannstasjon, tar Alexia til stasjonen hvor han bor og arbeider, og introduserer henne for de andre ansatte. Brannmennene er forundret over den stumme, androgyne og tilsynelatende traumatiserte Adrien men de lar være å stille spørsmål ved sjefens oppførsel. Alexia begynner snart som lærling ved brannstasjonen. Men Alexia blir gradvis forstyrret av Vincents besittelse ovenfor henne, og vurderer å stikke av fra brannstasjonen. Men etter at Vincent har forsøkt selvmord, velger hun imidlertid å bli værende hos ham.

Men over tid blir det blir vanskeligere og vanskeligere for «Adrian» å fortsette opplegget sitt, ettersom hun på en eller annen måte har blitt gravid. Vincents eks-kone kommer endelig for å møte «sønnen» hennes, men hun oppdager snart at personen som utgir seg for «Adrien» er en kvinne. Hun godtar likevel å beholde hemmeligheten for seg selv. Alexias kropp brytes gradvis mer og mer ned, ettersom stadig nye metall-plater begynner å dukke opp under huden hennes. Hun utstråler også noe som ser ut til å være motorolje.

Skuespillere 
 Agathe Rousselle som Alexia / Adrien
 Vincent Lindon som Vincent
 Garance Marillier som Justine
 Laïs Salameh som Ryanne
 Myriem Akheddiou som Adrien's mor.
 Bertrand Bonello som Alexia's far.
 Dominique Frot som en gammel mann.
 Adèle Guigue som en ung Alexia

Referanser

Eksterne lenker 
 

Franske skrekkfilmer
Filmer fra 2021
Gullpalmen-vinnere